
«Идел» журналы һәм К.Тинчурин исемендәге татар дәүләт драма һәм комедия театры яшьләр арасында «Язга хәтле яз» дип аталган драматургия конкурсы игълан итә.

**НИГЕЗЛӘМӘ**

**1. Гомуми нигезләмә**

1.1 «Язга хәтле яз» драматургия бәйгесе К.Тинчурин исемендәге татар дәүләт драма һәм комедия театры һәм «ТАТМЕДИА» АҖ филиалы «Идел»-«Идель» журналы редакциясе» белән берлектә оештырыла;

1.2 Бәйгедә 18 яшьтән 35 яшькә кадәр (35 яшь тулганнарны да кертеп) булган авторлар катнаша;

**2. Максатлар һәм бурычлар**

2.1 Бәйгенең максаты – драматургиядә яшьләр арасында яңа исемнәрне ачу, шулай ук татар театры өчен яңа әсәрләр иҗат итү;

2.2 Бәйгенең бурычы – яшьләр арасында драматургларны үстерү, тәрбияләү; милли театрлар өчен репертуарга алырлык әсәрләр даирәсен киңәйтү; театрларны яңа пьесалар куюга стимуллаштыру;

**3. Оештыручылар**

3.1 К. Тинчурин исемендәге татар дәүләт драма һәм комедия театры (Татарстан, Казан, Горький ур., 13, https://tinchurinteatr.ru/); һәм «ТАТМЕДИА» АҖ филиалы «Идел»-«Идель» журналы редакциясе» (Татарстан, Казан, Декабристлар ур., 2, https://idel-tat.ru/ )

3.2 Бәйгене үткәрү белән оештыручылар төркеме шөгыльләнә.

**4. Авторларга таләпләр:**

4.1 Һәр катнашучы бәйгегә, күп дигәндә, 3 пьеса җибәрә ала;

4.2 Бәйгедә катнашу өчен ул үзе турында мәгълүмат җибәрергә тиеш: ФИО; туган көн; белем; һөнәр; кыскача биография; почта адресы (индекс белән), телефон номеры, электрон адрес, пьеса исеме һәм аның язылу датасы, номинация. Иҗади эшләр бары тик әлеге мәгълүмат булган очракта гына кабул ителә;

**5. Текстка карата таләпләр:**

5.1 Бәйгегә татар телендә язылган оригиналь пьесалар кабул ителә;

5.2 Пьеса, конкурс игълан ителгәнче, соңгы 2 елда яки конкурс барышында иҗат ителгән булырга тиеш. Пьесаның кайчан язылганын күрсәтү мәҗбүри;

5.3 Пьеса моңа кадәр профессиональ театрларда куелмаган һәм интернет-басмаларда чыкмаган булырга тиеш (авторның шәхси сайтында чыгуы хуплана);

5.4 Башка драматургия бәйгеләрендә катнашып җиңгән эшләр кабул ителми. Шулай ук текст башка физик яки юридик затның милке булмаска тиеш;

5.5 Иҗади эшләрне «MS Word» форматында («Times New Roman», 14 pt, 1,5 интервал) tinchurinteatr1933@gmail.com һәм Idel-kazan@mail.ru электрон адресларына җибәрергә кирәк (ZIP программасында архивлап җибәрү мөмкин). Пьесаның титул битенә номинация языла);

5.6 Пьеса аерым файлда «Idel_konkurs» дип исемләп җибәрелә;

5.7 Пьесаны «Язга хәтле яз» конкурсына тәкъдим итеп, шорт/лонг-листка кергән очракта, автор текстны алга таба театрда кую яки интернет-басмада чыгару мөмкинлеге белән килешә.

5.8 Бәйрәм сценарийлары, проза инсценировкалары кабул ителми;

5.9 Экстремизм, көч куллану һәм сәхнәгә яраклы булмаган лексикалы иҗади эшләр кабул ителми;

**6. Сайлап алу тәртибе:**

6.1 Оештыру төркеме һәр пьесага номер бирә һәм авторлыгын күрсәтмичә Жюри әгъзаларына тапшыра;

6.2 Текстлар һәр жюри әгъзасы куйган баллар суммасы буенча бәяләнә. Шул рәвешле иң яхшы пьесалар исемлеге (лонг-лист), соңрак кыска исемлек (шорт-лист) төзелә;

6.3 Пьесалар рецензияләнми;

6.4 Татар телендәге пьесалар татар телле жюри әгъзалары тарафыннан тикшерелә;

**7. Бүләкләр:**

7.1 Җиңгән пьесалар К.Тинчурин исемендәге татар дәүләт драма һәм комедия театрында читкаларда (уку) катнашачак. Уку нәтиҗәсе буенча пьесаны сәхнәдә кую буенча карар кабул ителәчәк. (Куелган очракта автор белән тиешле килешү төзелә);

7.2 Уку нәтиҗәсендә кабул ителгән пьеса К.Тинчурин исемендәге татар дәүләт драма һәм комедия театрында куелачак.

7.3 Иң яхшы пьесалар яки аларның өзекләре «Идел» журналында басылачак;

7.4 Финалистларга диплом тапшырылачак;

7.5 Оештыручылар махсус бүләкләр булдыру хокукын үзләрендә калдыралар;

7.6 Җиңүчеләрне бүләкләү тантанасы К.Тинчурин исемендәге татар дәүләт драма һәм комедия театрында узачак (Татарстан, Казан, Горький ур., 13);

7.7 Оештыручылар конкурста бүләкләү тантанасы һәм театр укулары (читка) уздырылган көннәрдә катнашучыларның юл һәм яшәү белән бәйле финанс чыгымнарын тәэмин итми.

**8. Авторлык хокукы:**

8.1 Пьесаларга барлык хокуклар авторларның үзләрендә кала;

8.2 Оештыручылар һәм Экспертлар советы әгъзалары әсәрләрне театрда куелу өчен тәкъдим итү хокукын үзләрендә калдыра;

8.3 Конкурстан тыш пьесаларны коммерцияле куллану өчен автор белән махсус килешү таләп ителә.

**9. Бәйгенең жюри составы:**

9.1 Жюрига компетентлы белгечләр: режиссерлар, әдәби бүлек мөдирләре керә.

9.2 Жюри әгъзалары бәйгедә катнашырга хокуклы түгел.

9.3 Җиңүчеләр жюри әгъзалары утырышында үткәрелгән тавыш бирү юлы аша билгеләнә.

9.4 «Язга хәтле яз» бәйгесенең жюри әгъзалары:

Жюри составы:

Туфан Имаметдинов — К.Тинчурин исемендәге Татар дәүләт драма һәм комедия театрының баш режиссеры;

Рәмзия Галимова — «Идел» журналының баш мөхәррире;

Илфак Хафизов – Татарстанның атказанган артисты, К.Тинчурин исемендәге Татар дәүләт драма һәм комедия театры актеры;

Зульфат Закиров – Татарстанның атказанган артисты, К.Тинчурин исемендәге Татар дәүләт драма һәм комедия театры актеры;

Илнур Гарифуллин — К.Тинчурин исемендәге Татар дәүләт драма һәм комедия театры режиссеры;

Камил Гатауллин — К.Тинчурин исемендәге Татар дәүләт драма һәм комедия театры режиссеры;

Гөлназ Бәдртдинова — К.Тинчурин исемендәге Татар дәүләт драма һәм комедия театрының әдәби бүлек мөдире.

**10. Үткәрү вакыты:**

10.1 Гаризалар 2023 елның 1 декабреннән 15 декабренә кадәр кабул ителә.

10.2 Укыту программасы 2023 елның 20 декабрендә узачак.

10.3 Әзер эшләрне кабул итү 2024 елның 15 мартына кадәр.

10.4 Озын исемлек (лонг-лист) 30 мартка кадәр билгеле була;

10.5 Кыска исемлек (шорт-лист) 15 апрельгә кадәр игълан ителә;

10.5 Җиңүчеләрне бүләкләү тантанасы 30 апрельдә үткәрелә.

**11. Бәйгенең үткәрелү тәртибе**

11.1 Бәйге турында белдерү ТР Мәдәният министрлыгы, К.Тинчурин исемендәге татар дәүләт драма һәм комедия театры, «Идел» журналы порталларында урнаштырыла;

11.2 Пьесалар tinchurinteatr1933@gmail.com һәм Idel-kazan@mail.ru электрон почтасы аша кабул ителә;

**12. Нәтиҗәләрне ачыклау: **

12.1 Оештыручылар нәтиҗәләрне җиңүчеләргә турыдан-туры хәбәр итә;

12.2 Җиңүчеләр исемлеге К.Тинчурин исемендәге татар дәүләт драма һәм комедия театры, «Идел» журналы порталларында урнаштырыла.

Конкурсның электрон адресы: tinchurinteatr1933@gmail.com һәм Idel-kazan@mail.ru

## Нет комментариев
КОНКУРС: «Язга хәтле яз» төбәкара драматургия бәйгесендә катнаш! (нигезләмә)